VARAAIT
Tere tulemast Varaaita!
Jätkame sarja Jumala kuulmisest teemal: "Ah mina vä?"
Seekord räägin segavatest asjaoludest,
mis tulevad esile suhetes Jumalaga.
Meil on kodus vana lampidega raadio.
See on stereo, mis pärineb ajast, mil' stereod olid alles haruldased.
Vahel esineb tõrkeid, kuid üldiselt töötab ta hästi.
Praegu on ta küll paranduse ootel.
Tähtis on leida õige kanal.
Selles mõttes on vanad raadiod samaväärsed uutega.
Õige sageduseta toodab raadio vaid kohinat.
Ühendus Jumalaga on sellega sarnane.
Pidevalt tuleb personaalse lähenemisega
ja hoolikalt kohandatud saateid,
mitte lihtsalt suvalist jorinat.
Kas meil on ikka õige kanal?
Kas meie vaimsete asjade vastuvõtja on korras ja pistik seinas?
Ühendus Jumalaga olemas?
Seekord räägime ühendusest Jumalaga
ning segavatest asjaoludest seal juures.
Milline on toimiv ühendus Jumalaga?
Mõnede meelest on see nagu värske abielu:
selles on jagamist, vestlust, suhtlemist, koosolemist jne.
Kellega tahab Jumal olla ühenduses?
Iga loodud inimesega!
Kui palju Jumal meiega ühendust soovib?
Võimalikult palju!
Ta armastab sind ja tahab olla pidevas ühenduses!
Miks siis see ühendus ei tööta?
Häired ühenduses Jumalaga pole kunagi Jumala põhjustatud.
Peaksime määratlema vea ja mõtlema, millest see tuleneb
ning parandama selle.
Milliseid segavaid asju esineb sinu suhetes Jumalaga?
Sellest oligi mõte rääkida.
Eriti sellest, millest need tulenevad.
Tere tulemast Varaaita!
VARAAIT
Jeesus ütleb Markuse evangeeliumis 4:9
"Ja ta ütles: Kel kõrvad on kuulda, kuulgu!”
Ühenduses Jumalaga on tegemist suhtega.
See on kahesuunaline ühendus.
Selline on meie suhtlemine Jumalaga.
Me räägime Temaga ja Tema räägib meiega.
Me suhtlemist Jumalaga mõjutab see, millised suhtlejad me üldiselt oleme.
Millise suhtluskultuuriga sa oled harjunud?
Kas teistega suhtlemine tähendab sulle,
et sa räägid, kommenteerid ja eemaldud?
Või on see nii, et sa kuulad, mida teine ütleb ja ütled:
"Jah, kallis" ja seejärel eemaldud?
Või on sul lihtne kuulata teist ja rääkida temaga?
Kui hästi sa oskad oma arvamust avaldada?
Oskad sa vestelda või on sinu suhtlused sellised,
kus kordamööda peetakse monolooge?
Peale vestluskaaslase monoloogi kuulmist
saad pidada maha oma monoloogi.
Teine üritab näidata, et on huvitav
ja innustub, kui saab jälle endast rääkida.
Ühendus Jumalaga on vastastikune.
Meie tõekspidamised mõjutavad meie vestlusi Jumalaga.
Ta kuulab meid hea meelega ja räägib meiega samuti meeleldi.
Põhiküsimus ongi: milline on sinu suhe Jumalaga?
Kui me arsti juurde läheme, siis me tõenäoliselt ei tee niimoodi:
loetleme arstile oma hädad ja peale seda lahkume kabinetist.
Arst üritab midagi öelda, aga meil pole aega.
Me vestlus Jumalaga on tihti just selline.
Muidugi Ta tahab, et me kuulaksime Teda.
Ja et me räägiksime Talle.
Psalmis 51:8 öeldakse nii:
"Vaata, sul on hea meel tõest, mis asub südame põhjas
ja salajas annad sa mulle tarkust teada."
Varasemas õpetuses oli juttu,
et Jumal räägib meile paljude kanalite kaudu.
Ta räägib meile loomistöö ja südametunnistuse kaudu,
Piibli, Jeesuse, olukordade ja teiste kristlaste kaudu.
Ta räägib meie sisemusse nende kanalite kaudu.
Jumala Sõnagi kõnetab meie sisemust,
mitte ainult meie mõistust ja arusaamist.
Meie ülesanne on kuulata Jumalat südamega, sisemusega.
Aga me ei kuule, kui ühendus Jumalaga on katkendlik.
Tihti on see katkendlik või katkenud.
Üks selline inimene,
kelle ühendus Jumalaga täielikult katkes, oli kuningas Saul.
Piiblitekst ütleb nii:
"Aga kui Saul nägi vilistite leeri, siis ta kartis ja ta süda värises väga.
Saul küsis Issandalt, aga Issand ei vastanud temale
ei unenägude, uurimi ega prohvetite läbi.
Siis Saul ütles oma sulastele:
Otsige mulle üks naine, kellel on lausuja vaim,
siis ma lähen tema juurde ja küsin temalt!”
Jumal oli valinud Sauli esimeseks Iisraeli kuningaks.
Tema esinduslik väljanägemine kätkes endas
sisemiselt ebakindlat meest,
kes kartis rohkem inimesi, kui Jumalat.
Ühes varasemas võitluses pidi Saul ootama prohvet Saamueli,
kes pidi rahva poolt tulema ohverdama Jumalale enne võitlust.
Kuid Saul ei jaksanud oodata, vaid hakkas ise ohverdama,
kuigi Jumal oli määranud seda ülesannet täitma
vaid preestrid ja prohvetid.
Veidi hiljem keeldus Saul jälle allumast Jumala tahtele.
Ta jättis hävitamata Jumala viha alla sattunud vaenlased.
Selle tulemusena lahkus Püha Vaim kuningas Saulist.
Piiblitekst: "Aga Issanda Vaim lahkus Saulist
ja üks kuri vaim Issandalt kohutas teda."
See on üks kurvemaid kirjakohti Piiblist.
Inimesel on võimalik katkestada suhe Jumalaga.
On võimalik, et keegi, kes on olnud lähedane Jumalaga,
pole enam kristlanegi.
See on võimalik.
Selle kohta on palju näiteid.
Sellesarnase teadliku Jumala hülgamisega
käib kaasas ka vaenuliku vaimu aktiivsele tegevusele
vastuvõtlikuks muutumine.
Ma tunnen paljusid endisi kristlasi. Mitte just palju, aga mõnesid küll.
Kes on lahkunud Jeesuse juurest ja hakanud tegelema okultismiga.
Hakanud tegelema tavatute asjadega.
See on võimalik.
Saul ise teadis, koges ja kartis, et Jumala Vaimu ei ole enam temas.
Ta teadis seda, sest kõik oli teisiti.
Inimesed ei pruugi teadagi, millega neil tegemist,
kuid usuasjad ei huvita neid enam üldse, mitte kõigevähematki.
Sellises olukorras olev inimene ei kuule Jumala häält.
Tänapäevalgi mitte.
Muud hääled kostuvad üle.
Kui inimesel pole Jumala Vaimu,
siis ta ei kuule regulaarselt Jumala häält.
Jumal võib siiski rääkida inimesega
ja kutsuda teda paljude kanalite kaudu.
Kuid tal puudub püsiv ühendus Jumalaga.
Aga ühendus Jumalaga võib taastuda Jeesuse kaudu
kui inimene seda tahab.
Kui inimene usub Jeesusesse,
siis Püha Vaim tuleb ja loob ühenduse.
Kui ma räägin sellest võimalusest, et Püha Vaim jätab inimese,
tullakse küsima: "Kas Püha Vaim on mind jätnud?"
"Ma kardan, et on jätnud, sest Jumal ei räägi minuga enam."
Kuidas saab aru, et Püha Vaim on lahkunud?
Sellest, et inimene ei igatse enam Jumala juurde.
Ei mingit südametunnistuse häält ega süütunnet enam.
Vaimsetest asjadest on täiesti savi.
Et inimene saaks olla ühenduses Jumalaga, peab ta seda tahtma.
Tahet mõjutab Püha Vaim.
Püha Vaim tekitab inimeses janu päästa ühendusse Jumalaga.
Kui janu puudub ja miski vaimne ei huvita enam,
siis võib-olla on Püha Vaim jätnud.
Siiski kutsub Püha Vaim veelgi aeg-ajalt.
Inimesel on võimalik kuulda Püha Vaimu kutsumist.
Rääkides segavatest asjaoludest suhetes Jumalaga,
on kõige tavalisem probleem viletsates suhetes inimestega.
Kui inimsuhted on sõlmes,
on raske saada ka ühendust Jumalaga.
Raskused suhetes inimestega häirivad meie suheid ka Jumalaga.
Ja ka vastupidi -
probleemne suhe Jumalaga põhjustab halbu inimsuhteid.
Kui me ütleme, nagu Johannes ütles:
"Kui me ütleme: Meil on osadus temaga”,
kuid käime pimeduses, siis me valetame ega tee tõtt.
Aga kui me käime valguses, nõnda nagu tema on valguses,
siis on meil osadus omavahel
ning Jeesuse, tema Poja veri puhastab meid kogu patust."
1 Johannese kiri 1:6-7
Peale seda öeldakse veel:
"Kes ütleb enese olevat valguses ja vihkab oma venda,
on siiani pimeduses.
Kes armastab oma venda, see püsib valguses
ja ta ei ole pahanduseks.
Kes aga vihkab oma venda,
see on pimeduses ja kõnnib pimeduses
ega tea, kuhu ta läheb,
sest pimedus on sõgestanud tema silmad."
Tõde ja armastus avavad osaduse
nii inimeste, kui ka inimese ja Jumala vahel.
Johannes võrdleb tões elamist valguses elamisega.
Viha ja kibestumine on pimedus, mis mürgitab me hinge.
Seni, kuni oleme kibestunud kellegi suhtes,
on kindel, et Jumal ei saa meiega rääkida.
Kibestumine katkestab ühenduse Jumalaga.
See on täiesti kindel.
See on peamine põhjus taevaste vaikimises.
Me lihtsalt ise ei suuda avaneda Jumala kõnele.
See eeldab õiget suhtumist.
Seepärast Jumal tahabki, et me otsiks lepitust inimestega,
kellega oleme riius.
Jeesus oli veelgi nõudlikum selles küsimuses:
"Kui sa nüüd oma ohvriandi altarile tood
ja sulle tuleb meelde, et su vennal on midagi sinu vastu,
siis jäta oma and altari ette ja mine lepi esmalt ära oma vennaga
ja alles siis tule ja too oma and!"
Jumalale lähemale tulekuks on vaja õiget suhtumist ja alandlikkust.
On mõttetu läheneda Jumalale,
kui sisimas oleme täis andeksandmatust.
Selline süda ei suuda võtta vastu Jumala armastust
ega kuulda Jumala häält.
Tahtmine paluda andeks ja anda andeks
on vältimatud eeltingimused Jumalaga ühenduse saamiseks.
Jeesuse tekst ohvrianni kohta on huvitav...
Mõtle sellele olukorrale.
Oled tohutus Lähis-Ida kuumuses.
Seisad Templi juures järjekorras,
et ohverdada kallilt ostetud ohvrilooma.
Olles mitu tundi oodanud, pääsed lõpuks preestri juurde.
Preester on valmis sinu ohvrilooma veristama,
pannes sellele käed peale
nii et sinu patud kantakse üle sellele loomale.
Jeesus ütleb, et kui sulle meenub enne ohvri toomist,
et oled kellegiga riius -
näiteks naabri Jussil on midagi minu vastu,
mitte minul tema vastu,
siis jäta see ohvriloom ja mine ning lepi Jussiga ära.
Seisa uuesti järjekorda uue ohvriga, sest vana on ilmselt läinud.
Oota järjekorra lõpuni ja ohverda oma ohvriand.
Jeesuse arvetes oli tähtis, et meie suhted teiste inimestega
oleks enne Jumala ette tulemist korras.
Probleemid inimsuhetes
võivad põhjustada ühenduse katkemisi suhtes Jumalaga.
Suurim probleem viletsas ühenduses Jumalaga
peitub aga lihtsalt laiskuses.
Meil on alati aega tegevusteks, mis meile huvi pakuvad.
Jumalast võib meie jaoks saada tasapisi nagu vana abikaasa,
kellele me hommikuse ajalehe tagant pobisedes ütleme:
"Ma armastan sind ka..."
Kuidas võib nii kiiresti ja tihti väsida maailma mõjuvõimsaimast,
põnevaimast ja majesteetlikuimast isikust?
Meil on ikka kiusatus saada vaimsed asjad kaelast ära.
"Äkki keegi teeks seda minu eest?"
Eriti suur kiusatus on see meeste jaoks.
"Selle jaoks on preestrid ja pastorid - las nemad palvetavad ja õnnistavad.
Paneme parem korjanduskarpi raha.
Keegi võiks ju seda meie eest teha? Pastor või ema-isa sobiks ju hästi?
Lapsed käivad koguduses, nemad võiksid ju palvetada?"
Huvitav, et meie sugupõlvel on enim piiblitõlkeid,
kommentaare ja seletusi,
kuid me kuuleme Jumala häält ja loeme Tema Sõna vähem,
kui varasemad sugupõlved.
Miks?
Sest muud motiveerivat on nii palju.
Mul on siin kõrvatropid.
Need tuletavad meelde,
et vahest peaksime panema kõrvad kinni,
et võiks keskenduda kõige tähtsamale -
Jumala hääle kuulamisele.
Peame summutama muud hääled.
Kes vastutab sinu vaimse elu korrashoiu eest?
Ma kordan.
Kes vastutab sinu vaimse elu korrashoiu eest?
Vastus on: see on sinu vastutusel.
Keegi teine ei saa hoolitseda sinu suhte eest Jumalaga.
Keegi teine ei saa võtta aega Piibli lugemiseks sinu eest.
Keegi ei saa võtta aega selleks, et palvetada sinu eest seda,
mida sina ise peaksid palvetama,
et sa võiksid olla ühenduses Issandaga.
Keegi teine ei saa olla Jumala ees sinu eest.
See oled sina.
Kuuldes tunnistusi neilt, kellele Jumal on rääkinud,
siis kõigi ühine nimetaja on aja võtmine Jumala ees viibimiseks.
Suurepärane abivahend on näiteks mingi Piibli lugemise programm.
Neid on palju erinevaid. Selline aitab vaimset elu arendada.
Kasutan ise tihti "Daily Devotion" nimelist programmi.
Algul loetakse teksti,
siis palvetatakse sealt mingi salm esile,
uuritakse seda ühte salmi
ja isegi kirjutatakse see välja, et suurendada mõistmist.
Soovitaksingi seda, sest Jumal räägib selle kaudu.
Samas võime palvetada, millise salmi Jumal esile toob?
Siis Jumal räägib selle salmi kaudu ja meie väljakirjutatud teksti kaudu.
Soovitan seda kogu südamest.
Kui sul pole sellist programmi, siis hangi see endale!
Sellel on veel selline eelis:
kui mingi jupp on jäänud lugemata,
siis võib jätkata samast kohast, kus tänane tekst pooleli jääb.
Siis ei pea selle pärast muretsema,
et eilne või varasem tekst jäi lugemata.
Tõstaksin esile veel ühe häiretekitaja.
Küsimus on taaskord meie suhtumises.
Jaakobuse kiri 1:5-8 ütleb nii:
"Kui kellelgi teist jääb vajaka tarkust, siis ta palugu Jumalalt,
kes kõigile annab heldelt ega tee etteheiteid ja talle antakse.
Aga ta palugu usus, ilma kahtlemata,
sest kahtleja sarnaneb tuule tõstetud ja sinna-tänna paisatud merelainega.
Selline inimene ärgu ometi arvaku, et ta midagi saab Issandalt,
ta on hingelt kaksipidine mees, ebakindel kõigil oma teedel."
Jumalalt saab paluda ja saab paluda ennekõike tarkust.
Ta lubab anda seda kõhklemata, ilma etteheiteid tegemata.
Ilma selleta, et: "Noh, hea küll, seekord."
Või ilma, et peaks uuesti paluma.
Ta ei ütle, nagu ema pojale:
"Siin on 20-eurone, aga ära raiska seda ära,
või igatahes - mitte tühja-tähja peale."
Jumal ei kritiseeri, aga Ta eeldab,
et me usume saavat seda, mida palume.
Ebausk on üks häirivatest teguritest.
"Ma võin ju palvetada, aga vaevalt Jumal midagi annab.
Pole ju varemgi midagi saanud."
"Jumal vastab teistele, kuid mitte mulle!"
"Ma pole piisavalt püha või alandlik või midagi sellist."
Jaakobus ütles:
"Ärgu selline ometi arvaku, et ta midagi saab Issandalt."
Ehk siis usk ja lootmine Jumala headusse
on vajalikud osaduseks Temaga.
Usk ja lootus sellesse, et Jumal on hea.
Ta armastab ja annab meile meelsasti head.
Ta hoolitseb meie eest, Ta tahab olla meie lähedal.
1 Johannes kirjas on öeldud nii:
"Ja see ongi see julgus, mis meil on tema ees,
et kui me midagi tema tahtmist mööda palume,
siis tema kuuleb meid.
Kuna me teame, et ta meid kuuleb, mida tahes me paluksime,
siis teame ka,
et meil on käes need palved, mis me oleme temalt palunud."
See on viimane häirete tekitaja,
mis tuleb esile sellest Johannese kirjast.
Küsimus on selles, mida me palume.
"Jumal ei anna meile kõike, mida me palume."
Tõsi. Jumal ei anna kõike, mida me palume.
Kui palume vaid endale ja isekalt, siis jääb vastus tõenäoliselt saamata.
Aga kui me palume Jumala tahtmist, siis vastab Ta kindlasti.
VARAAIT
Kuidas teame, milline palve on Jumala tahtega kooskõlas?
Kõik, mida Ta meile Piiblis õpetab.
Kõik see on kindlasti Tema tahte kohane palveteema.
Kõik, mis ehitab Jumala riiki maa peal.
Kõik, kus Jumal armastus saab nähtavaks.
Kõik, mis on hea teisele.
Kõik, mis toob au Jeesusele.
Näiteks kui palvetame mõne sugulase, lähedase, sõbra
või töökaaslase pääste pärast, kuuleb Jumal seda palvet kindlasti.
See, millal me vastuse saame, oleneb ka palveobjektist.
Aga me võime olla kindlad,
et Jumal teeb kõik selle inimese päästmiseks.
Suhteks Jumalaga on vaja aega, nagu ka inimestevahelisteks suheteks.
Kuidas saame praktikas anda Talle rohkem aega?
Kuidas saame praktikas olla vastuvõtlikumad Tema kõnele?
On öeldud, et aeg on meie kalleim vara.
Ma esitan sulle väljakutse
võtma järgmise nädala jooksul iga päev aega
Jumalaga kahekesi koos olemiseks.
Võta mõni Piibli lugemise kava ja kasuta seda.
Või siis võta lihtsalt Piibel ette ja loe sealt üks või mitu peatükki,
mõtle selle üle ja palveta, mida Jumal sellega öelda tahab.
Jumal ootab, et saaks sinuga rääkida. Sul on Jumala juures vastuvõtt.
Tasub Talle vastata!
Palvetame koos!
Jeesus, palume, et aitaksid meil tunnistada häiretest suhtes Sinuga.
Aita omalt poolt meil neid parandada.
Issand, aita meil võidelda laiskusega, mis ütleb:
"Ei veel, tee midagi muud!" jne.
Issand, armasta meid nii,
et võiksime üha rohkem armuda Sinusse
ja Sa saaksid meile nii armsaks, et meil oleks aega Sinu jaoks.
Palume seda Jeesuse nimel, aamen.
Tänud, et olid Varaaidas.
Soovides toetada TV7 tööd, võid helista 900 1777 (7 eur) Aitäh!
Või teha pangaülekande, mille andmed leiad www.tv7.ee
Jätkame 2 nädala pärast uute osadega.
Seniks aga soovin sulle rohkelt õnnistusi!
Kõike head!
Tõlge: Kuno Kivikink
Annetustelefon 900 1777 (7 eur) kuula sõnum lõpuni
Swedbank EE052200221048388411 SEB EE441010220109461019
Saaja: Taevas TV7